# Daniel Alfredsson

### Z Wikipédie

Daniel Alfredsson (* 11. december 1972, Göteborg) je švédsky reprezentant v ľadovom hokeji.

## [úprava] Klubový hokej

Daniel Alfredsson je útočník hrajúci na pravom krídle. Je 182 cm vysoký a váži 90 kg (údaj z roku 2006). V najvyššej súťaži začal hrať v sezóne 1992/93 za Vastra Frolunda HC Goteborg v švédskej Elitserien. V roku 1994 ho v úvodnom drafte NHL vybralo mužstvo Ottawa Senators v šiestom kole ako 133. v celkovom poradí. Na ľad NHL sa v drese Ottawy s číslom 11 dostal po prvýkrát v sezóne 1995/96 a zostal verný tomuto klubu dodnes. Od sezóny 1999/00 je jeho kapitánom. Počas lockoutu v NHL v sezóne 2004/05 hral opäť za HC Goteborg. Na sezónu 2005/06 má s Ottawou uzavretú zmluvu na 4,663 milióna dolárov a je najlepšie plateným hráčom mužstva.

## [úprava] Reprezentácia

Daniel Alfredsson získal s reprezentačným mužstvom Švédska zlatú olympijskú medailu na Zimných olympijských hrách 2006 v Turíne. Nosí reprezentačný dres číslo 34.

### [úprava] Zimné olympijské hry 2006

Švédsko získalo na Zimných olympijských hrách 2006 v Turíne zlaté olympijské medaily. Po rozpačitom úvode, keď v základnej skupine skončilo až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2. Daniel Alfredsson bol najlepším strelcom a najproduktívnejším hráčom svojho mužstva a spoločne s Mariánom Hossom tretím najlepším strelcom a najproduktívnejším hráčom olympiády.

### [úprava] Štatistika na ZOH

Rok | Počet zápasov | Góly | Asistencie | Body | Trestné minúty | +/- | Strely | Umiestnenie
--- | --- | --- | --- | --- | --- | --- | --- | ---
2006 | 8 | 5 | 5 | 10 | 4 | 2 | 15 | 1.

## [úprava] Externé odkazy

- Daniel Alfredsson klubová štatistika na hockeyDB.com
- Daniel Alfredsson na nhl.com
- Daniel Alfredsson na stránke Ottawa Senators

| Tento biografický článok je príliš krátky (tzv. "výhonok"). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

| Tento článok súvisiaci s ľadovým hokejom je príliš krátky (tzv. "výhonok"). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

Zdroj: "http://sk.wikipedia.org../../../d/a/n/Daniel_Alfredsson_f9ff.html"

Kategórie: Biografické výhonky | Hokejové výhonky | Narodenia v 1972 | Švédski hokejisti | Švédski olympionici | Hráči Ottawa Senators

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Suomi
- Français
- Latviešu
- Русский
- Svenska